Document ID: /roh_data/filtered/fineweb-2-filterrobots_roh.jsonl.gz/32724

La crisa è vegnida andetgamain. Corsin Biert da Scuol lavurava en l'hotellaria, cura ch'el è crudà en ina fora. El è ì en China per daventar saun e per chattar puspè ses equiliber. Dus maisters da Shaolin chinais han trenà e scolà Corsin Biert ed al han gidà or da sia crisa. El è turnà saun e frestg en l'Engiadina. Prendì cun sai ha el l'idea da crear en sia patria in center da bainesser.
La crisa sco schanza
Oz instrueschan a Tschlin dus maisters chinais qigong, tai chi e kung fu. La chasa da scola veglia e la sala polivalenta èn il «Center da Bainesser». Quai ha era purtà tensiuns en il vitg quiet. Societads e persunas privatas na pudevan pli disponer libramain da la sala polivalenta. Dentant è la situaziun sa calmada.
Ma Corsin Biert è confruntà cun ina nova difficultad: Survegnan ils dus maisters danovamain la permissiun d’entrar en Svizra? L’istorgia da Corsin Biert mussa ch’i vala la paina da cumbatter per ses siemis e da vesair crisas sco schanzas per insatge nov.